Laiksaare Ristija Johannese kirik
Laiksaare Ristija Johannese kirik on Pärnu maakonnas Häädemeeste vallas Urissaare külas asuv õigeusu kirik. Esimene kirik ehitati Laiksaarde 1911. aastal; suures kahekorruselises puumajas asusid ka kohalik kool ja õpetajate eluruumid. See hoone hävis seitse aastat hiljem tules. Praegune kirik ehitati aastatel 1924–1927 ja selle pühitses sisse metropoliit Aleksander. 2003. aastal tehti kirikus sise- ja välisremont. Kirikus on mitmeid kultuurimälestisena arvele võetud esemeid. Kirikut kasutab Laiksaare Ristija Johannese kogudus.